Kyle Singler

Kyle Edward Singler, nado en Medford, Oregón, o 4 de maio de 1988, é un xogador estadounidense de baloncesto profesional.

 Traxectoria profesional 
Singler foi elixido na 33ª posición do Draft da NBA de 2011 polos Detroit Pistons. En agosto de 2011, asinou polo CB Lucentum Alicante ata o remate do lockout da NBA de 2011.

No seu debut na Liga ACB, gañou o premio ó mellor xogador da primeira xornada con 23 puntos, 4 rebotes e 3 asistencias. En dez partidos co Lucentum Alicante, Singler axudou a gañar 7 partidos, acadando 14.4 puntos, 3.4 rebotes e 1.1 roubos por encontro, liderando ó equipo en anotación.

Tras o remate do lockout, Singler escolleu a súa opción de deixar o club, e elixiu fichar polo Real Madrid tras un acordo entre os dous equipos. Singler axudou ó Real Madrid a gañar a Copa do Rei na tempada 2011-12, tras vencer ó FC Barcelona.

O 11 de xullo de 2012, Singler asinou un contrato de varios anos cos Detroit Pistons.Detroit Pistons Sign Forward Kyle Singler Ó remate da tempada 2012-13, foi incluído no segundo mellor equipo de rookies da NBA tras facer 8.8 puntos e 4.0 rebotes por encontro en 82 partidos.

O 19 de febreiro de 2015, Singler foi traspasado ós Oklahoma City Thunder nun traspaso entre os Pistons, os Thunder e os Utah Jazz.

O 30 de setembro de 2018, anunciouse a súa fichaxe por unha tempada co Obradoiro CAB da Liga ACB.

O 27 de xullo de 2019, Singler asinou un contrato por unha tempada co Iberostar Tenerife da Liga ACB.El Iberostar Tenerife ficha a Kyle Singler O 17 de outubro de 2019, Singler e o Canarias acordaron a rescisión do contrato despois da decisión do xogador de deixar o baloncesto en activo por motivos persoais.El CB Canarias y Kyle Singler acuerdan su desvinculación

 Notas 

 Véxase tamén 
 Ligazóns externas 
 Perfil en ACB.com 
 Perfil en NBA.com 

Categoría:Nados en 1988
Categoría:Nados no condado de Jackson, Oregón
Categoría:Xogadores de baloncesto dos Estados Unidos de América
Categoría:Xogadores de baloncesto da NBA
Categoría:Xogadores de baloncesto da ACB
Categoría:Alas de baloncesto
Categoría:Escoltas de baloncesto
Categoría:Eleccións no Draft da NBA dos Detroit Pistons
Categoría:Xogadores do CB Lucentum Alicante
Categoría:Xogadores do Real Madrid Baloncesto
Categoría:Xogadores dos Detroit Pistons
Categoría:Xogadores dos Oklahoma City Thunder
Categoría:Xogadores do Obradoiro CAB
Categoría:Xogadores do CB Canarias